Pengelli (cyfres deledu)

Cyfres ddrama oedd Pengelli a ddarlledwyd ar S4C rhwng 1994 a 2001. Crëwyd y gyfres gan Gareth F. Williams ac Angharad Jones. Cafodd ei gynhyrchu gan Ffilmiau'r Nant a chynhyrchydd gwreiddiol y gyfres oedd Alun Ffred Jones. Roedd yr opera sebon yn dilyn bywyd gweithwyr mewn parc busnes yng ngogledd-orllewin Cymru.Pengelli ar BBC iPlayer

Roedd rhai o actorion y gyfres yn cynnwys Bryn Fôn, Morfudd Hughes, Siân James, Nerys Lloyd, Gwyn Parry, Maldwyn John, Llŷr Ifans, Gaynor Morgan Rees a Buddug Povey.

Ymysg yr awduron roedd Mari Emlyn, Dwynwen Berry, Paul Griffiths, Marged Esli.

Cyhoeddwyd cyfrol am y gyfres a'i chymeriadau yn 1996.

Ail-ddarlledwyd y gyfres o'r cychwyn yn 2018.

 Cymeriadau 
Rhestr o'r brif gymeriadau yn y gyfres:
+CymeriadActorCyfnodDisgrifiadGwenda LloydMorfudd HughesCyfres 1-7Perchennog cwmni arlwyo 'Ar Lwy'Carla ThomasNerys LloydCyfres 1-4Partner busnes GwendaGwyn LloydBryn FônCyfres 1-4Cyn ŵr Gwenda a pherchennog cwni technoleg ym MhengelliHarri GriffithsGwyn ParryCyfres 1-7Perchennog y garejJohn Albert JonesMaldwyn JohnCyfres 1-7Mecanic yn garejEdwin ParriLlŷr IfansCyfres 1-7Cyd-berchennog y garejLuned WatkinsGaynor Morgan ReesCyfres 1-3Rheolwraig safle PengelliLiz HowellsSiân JamesCyfres 1-2Geraint WilliamsRhys RichardsCyfres 1-2Arthur OwenEric WynCyfres 1-4Tad GwendaRichard HowellsGrey EvansCyfres 1-2Tad Liz HowellsLouiseLynda BrownCyfres 1Iola LloydGwyneth GlynCyfres 1-4Merch i Gwenda a Gwyn LloydAnnette ThomasBuddug PoveyCyfres 1-7Chwaer Carla, gweithiwr yn Ar LwyAnwen ParriMirain Llwyd Owen / Emma WilliamsCyfres 1-7Nyrs, gwraid i Edwin a merch i John Albert a MedwenAnne LloydValerie Wynne WilliamsCyfres 1, 3Mam Gwyn LloydMedwen JonesGwen LazarusCyfres 1-7Gwraig John AlbertPeris JonesStephen OwenCyfres 1, 3Brawd John Albert a chyn ŵr AnnetteBarbra MorganValmai JonesCyfres 1-7Olwen PriceBethan GwilymCyfres 1Cyn gariad i HarriMari JonesElin HafCyfres 1-3Merch i John Albert a MedwenRhodri WatkinsAled Rhys DaviesCyfres 3Mab i Luned, gweithiwr yn Ar LwyBenDafydd EmyrCyfres 4Cariad i Gwenda a gweithiwr yn Ar LwyErylMarged EsliCyfres 4Mecanic dros dro yn y garejVictor IdwalEmyr Morgan EvansCyfres 1-4CeriGwenno Elis HodgkinsCyfres 4

 Penodau 

 Cyfres 1 (1994-1995) 
+PennodDisgrifiad12Mae Gwenda mewn tymer ffiaidd ond beth ydy'r gwir berthynas rhwng Gwyn a Gwenda?3Ydy Gwenda yn mynd i ddweud y gwir am ei thad wrth Iola? Mae Richard yn ffraeo gyda'i ferch ynglŷn â'i chariad, Geraint.4Mae Edwin yn llwyddo i gael defnyddio uned Harri. Mae Gwenda'n penderfynu mynychu gwersi Gwyn er mawr syndod i bawb. 5Mae Gwenda'n troi at Gwyn am gymorth ac mae Gwyn yn cyfarfod Iola o'r diwedd.6Mae Iola wedi mynd i aros yn nhy ei nain yn erbyn ei hewyllys. Mae John Albert yn chwilio am ffordd o gael gwared o Louise. 7Mae Arthur yn dod adref o'r ysbyty a Carla yn penderfynu dweud wrth Gwenda ei bod yn cael ei gor-weithio. 8Mae'r heddlu yn chwilio am Geraint a'r bobl ar y stad wedi'u cyffroi. Ac mae Annette yn corddi'r dyfroedd gyda Gwenda.9Mae noson ieir Annette ac mae Louise yn synnu gweld Medwen yn edrych mor dda. Mae Annette a Gwenda yn cweryla. 10Mae'n ddiwrnod priodas Annette a Peris - beth allai fynd o'i le?11Mae Geraint a Liz yn ffraeo; Gwyn yn cael parti a phethau'n mynd yn gymhleth i Gwenda. 12Mae'r tyndra rhwng Geraint a Liz yn cynyddu wrth i'r ddawns ddod yn nes. Ac mae gan Gwenda gwestiwn anodd i'w ofyn i Carla.13Mae Geraint a Gwenda eisiau cael gafael ar Gwyn - ond am resymau gwahanol.14Ydy Gwyn a Gwenda'n closio at ei gilydd? A phwy sydd am gynnig llety i Edwin?15Mae dathliadau'r Flwyddyn Newydd wedi creu tensiwn rhwng Gwenda ac Iola. Mae Barbra, tenant newydd yn cyrraedd Pengelli.16Mae Iola'n mynd i'r gig er mawr siom i'w mam. Mae Carla'n cyfaddef i Annette ei bod hi'n disgwyl.17Mae Gwyn a Gwneda yn gorfod wynebu canlyniad goryfed Iola.18Diwrnod priodas Harri ac Olwen, ond nid yw Harri yn cyrraedd y swyddfa gofrestru.19Mae Carla'n dweud ei chyfrinach wrth John Albert.20Mae byd Gwyn ar fin chwalu'n tra bo John Albert yn cael sioc sy'n ei sobri.

 Cyfres 2 
+PennodDisgrifiad1Mae Harri'n poeni y bydd yn rhaid iddo ddiswyddo un o'i weithwyr ac mae Gwenda'n dathlu ei phen-blwydd.2Mae cystadleuaeth yn tanseilio busnes Ar Lwy; mae Liz yn darganfod dyledion ei thad ac mae Edwin ar fin golli ei swydd. 3Mae Gwenda'n dal i ddial ar Barbara a'i chyhuddo o danseilio'i busnes. 4Mae rhagor o drafferthion ym Mhengelli ar ôl i rywun dorri i mewn i swyddfa Barbara. Mae Annette yn colli ei swydd a Gwyn yn mynnu pres gan Gwenda5Mae Gwenda'n poeni wrth i'w chyn wr ei bygwth ac mae'n cael ymweliad annisgwyl gan swyddog iechyd.6Mae John Albert yn mynd i ocsiwn geir am y tro cyntaf ond mae Harri yn trefnu cydymaith iddo ac yn drysu ei gynlluniau i gwrdd â Carla.7Mae Gwenda'n trefnu i bawb ddathlu genedigaeth wyres John Albert ac mae brawd Geraint yn cael ei ryddhau o'r carchar.8Mae John Albert yn cael cynnig gwneud mwy o arian ac mae Liz yn helpu Gwyn i ddod o hyd i'r bwrdd gafodd ei ddwyn.9Mae John Albert a Carla yn dod â'u carwriaeth i ben. Mae Liz a Gwyn yn llwyddo i ddod o hyd i eiddo gafodd eu dwyn oddi wrth ei fam.10Mae'r tensiwn yn codi rhwng Harri a John Albert ond mae John yn benderfynol o barhau â'i garwriaeth.11Mae Medwen yn dod i wybod am garwriaeth ei gwr a Carla ac mae hi'n ei daflu allan o'r ty. 12Mae Medwen yn mynd i weld Carla ac mae Carla yn penderfynu derbyn swydd a gynigiwyd i Annette fel nani yng Nghaerdydd.13Mae tenantiaid Pengelli yn dathlu dyweddiad Liz a Geraint, ond nid yw Liz yno14Mae Liz yn parhau i fwynhau sylw gan Gwyn Lloyd wrth i'w pherthynas â Geraint ddirywio.15Mae Gwenda'n derbyn galwadau ffôn cas di-enw a wnaethpwyd o fusnesau Geraint a Liz.16Mae llanast bywyd John Albert yn mynd ar nerfau Edwin ond mae'n dioddef fwy pan mae gwr Janis yn dychwelyd i'w chartref.17Mae noson ddadorchuddio plac Ap Menai yn troi'n dipyn o achlysur wrth i Harri berswadio Edwin a John Albert i ymuno ag ef am swper.18Mae Arthur ac Annette yn amau doethineb penderfyniad Gwenda i werthu'r busnes.19Mae'r heddlu eisiau i Harri gymryd John Albert yn ôl i'w swydd er mwyn eu cynorthwyo nhw i ddal Cledwyn.20Mae Edwin yn yr ysbyty ar ôl yr ymosodiad; daw Liz i ddeall gwir gymeriad Gwyn Lloyd ac mae Annette yn flin hefo Gwenda.21Mae Cled a dau arall yn ceisio ymosod ar John Albert ac mae Gwyn Lloyd mewn trafferthion ariannol.22Mae pethau'n edrych yn ddu iawn i Gwyn Lloyd ac mae Harri yn cynnig ei hen swydd yn ôl i John Albert. 23Mae trafferthion Gwyn Lloyd yn cyrraedd uchafbwynt ac mae'n ymosod ar Luned, Gwenda a Liz. 24Mae Gwyn Lloyd yn cyrraedd pen ei dennyn a Liz yn rhannu cyfrinach gyda Gwenda.

 Cyfres 3 
+PennodDisgrifiad12Mae Pengelli ar werth a Harri'n derbyn cynnig na all ei wrthod. Mae John Albert yn ceisio dyfalu pwy yw cariad Edwin.3All John Albert ddim credu ei glustiau wrth glywed mai Anwen ei ferch yw cariad Edwin. 4Mae Harri'n mynnu bod John Albert yn gadael y tŷ ond mae Medwen yn ei gymryd yn ôl. 5Syrpreis i Barbara yn ystod ei pharti pen-blwydd. Ond a fydd hi'n fodlon gyda'r dathliadau? 6Mae Annette yn gosod trap i Rhodri ac mae Harri'n cael cynnig bod yn gynghordydd.7Daw Carla yn ôl i gorddi'r dyfroedd ac mae ganddi rywbeth i'w ddweud wrth bawb.8Mae Luned yn gadael Pengelli a'r criw yn trefnu parti ffarwel i'w gofio. 9Mae breuddwydion Carla yn cael eu chwalu ac mae hen ffrind yn dod yn ôl i Bengelli.10Mae Gwyn Lloyd yn dechrau ar ei hen driciau tra bo cynlluniau Edwin ac Anwen i briodi yn corddi'r dyfroedd.11Daw Gwyn Lloyd wyneb yn wyneb â Gwenda. Mae priodas Anwen ac Edwin yn dangos pawb ar eu gorau - ar wahân i John Albert. 12Ar drothwy'r diwrnod mawr mae'r paratoadau ar gyfer priodas Anwen ac Edwin yn dechrau mynd yn ormod i bawb. 13Mae Anwen ac Ediwn yn priodi ond beth yw hanes John Albert?

 Cyfres 4 
+PennodDisgrifiad1Mae Anwen ac Edwin yn dechrau bywyd priodasol drwy greu cartref newydd. 2Mae Gwyn Lloyd yn bihafio'n ofnadwy ac mae Carla'n mynnu ffarwelio â phawb. Ond a fydd hi'n gadael am Awstralia?  3Mae tynged Gwyn Lloyd yn bwrw ei gysod dros Bengelli.4Tra bo Gwenda yn dathlu, daw ymwelydd dieithr i 'Ar Lwy'. Mae'n rhaid i Edwin ac Anwen ddod i benderfyniad. 5Mae Anwen yn cychwyn ar ei chwrs nyrsio ac mae Annette yn gofyn i Gwenda am fenthyciad ariannol. 6Mae Iola'n dweud wrth ei mam am funudau olaf Gwyn Lloyd. Mae Edwin yn prynnu car tra mae trafferthion ariannol Harri yn gwaethygu.7Mae criw Pengelli yn mynd am drip i Landudno i ddathlu'r ffaith bod Gwenda wedi ennill arian y loteri.8Mae oblygiadau'r trip i Landudno yn dal i hofran dros griw Pengelli ond mae storm go iawn ar fin taro'r garej.9Mae Gwenda'n darganfod bod Iola'n colli ysgol. Mae John Albert yn cwympo yn y garej ac yn bwrw ei ben.10Mae Edwin yn teimlo'r straen o weithio yn y garej ar ei ben ei hun, ond daw mecanig i'w helpu o'r enw Eryl.11Mae fideo o Carla yn cyrraedd o Awstralia ac mae Annette yn derbyn newyddion diddorol bod gan Ben blentyn12Mae Annette yn trefnu noson allan yn y dafarn lle mae gwraig Ben yn rhoi gwersi dawnsio llinell!13Beth fydd oblygiadau'r noson dawnsio llinell a pha ddiolch gaiff John Albert am roi lift i hen wr i'r orsaf?14Mae Barbara yn derbyn newyddion da; mae'r neidr yn creu trafferth ac mae Annette yn cyrraedd pen ei thennyn. 15Mae Gwenda'n penderfynu gwerthu 'Ar Lwy' ac mae Barbara yn derbyn mwy o newyddion da.

Cyfeiriadau

Dolenni allanol

 Pengelli ar BBC iPlayer

Categori:Rhaglenni teledu Cymraeg
Categori:Rhaglenni teledu drama
Categori:Rhaglenni teledu S4C
Categori:Cyflwyniadau rhaglenni teledu 1994
Categori:Diweddiadau rhaglenni teledu 2001